ΓΡΑΠΤΗ ΕΡΩΤΗΣΗ P-2067/99

υποβολή: Carmen Fraga Estvez (PPE-DE) προς την Επιτροπή

(5 Νοεμβρίου 1999)

Θέμα: Εφαρμογή του κανονισμού για την κατάργηση των παρασυρόμενων δικτύων

Στη συνημμένη απάντηση της 8ης Οκτωβρίου 1999, την οποία έδωσε ο Επίτροπος Fischler σε δύο προηγούμενες ερωτήσεις μου (P-1537 και E-1561/99)(1) που αποσκοπούσαν στην εποπτεία της εφαρμογής του κανονισμού (ΕΚ) αριθ. 1239/98(2) με θέμα την απαγόρευση της χρησιμοποίησης παρασυρόμενων δικτύων στην αλιεία, αναφέρεται ρητά ότι σύμφωνα με τα στοιχεία που έχουν παράσχει τα κράτη μέλη, δενπερβαίνουν το 60 % τα αλιευτικά σκάφη τα οποία κατά την περίοδο 1995-1997 είχαν το δικαίωμα να χρησιμοποιούν ένα ή περισσότερα παρασυρόμενα απλάδια. Ωστόσο, ο αριθμός των σκαφών στα οποία επιτράπηκε να χρησιμοποιούν αυτού του είδους τα δίκτυα, και τα οποία αναφέρονται στο κείμενο της απάντησης, είναι 43 γαλλικά σκάφη, 18 ιρλανδικά, και 6 Οκτωβρίου 1998 και 41 γαλλικά, 18 ιρλανδικά και 6 Οκτωβρίου 1999. Εκτός από την περίπτωση της Ιρλανδίας, ο αριθμός των αλιευτικών σκαφών που είχαν το σχετικό δικαίωμαπερέβαινε το 60 % των σκαφών με τέτοια άδεια κατά την περίοδο αναφοράς, και για το λόγο αυτό ερωτάται η Επιτροπή:

Πώς μπορεί να διασφαλίσει η Επιτροπή ότι το σχέδιο κατάργησης των παρασυρόμενων δικτύων εφαρμόζεται, τη στιγμή που τα αριθμητικά στοιχεία που η ίδια παρέχει αποδεικνύουν ότι δεν ευσταθούν οι ισχυρισμοί της, και ποια άμεσα μέτρα προτίθεται να λάβει για να ελέγξει την κατάσταση και να εξασφαλίσει την τήρηση του εν λόγω νομοθετήματος;

(1) ΕΕ C 170 E της 20.6.2000.

(2) ΕΕ L 171 της 17.6.1998, σελ. 1.

Απάντηση του κ. Fischler εξ ονόματος της Επιτροπής

(23 Νοεμβρίου 1999)

Το άρθρο 11α, παράγραφος 3 του κανονισμού (ΕΚ) αριθ. 1239/98 του Συμβουλίου, της 8ης Ιουνίου 1998, για την τροποποίηση του κανονισμού (ΕΚ) αριθ. 894/97 για την πρόβλεψη ορισμένων τεχνικών μέτρων διατήρησης των αλιευτικών πόρων(1) προβλέπει ότι ο μέγιστος αριθμός σκαφών στα οποία ένα κράτος μέλος μπορεί να επιτρέψει τη διατήρηση επί αυτών, ή τη χρήση για σκοπούς αλιείας, ενός ή περισσοτέρων απλαδιών παρασυρόμενων διχτυών δεν μπορεί ναπερβαίνει το 60 % των αλιευτικών σκαφών που χρησιμοποίησαν ένα ή περισσότερα παρασυρόμενα απλάδια δίχτυα κατά τη διάρκεια της περιόδου 1995-1997.

Οι ονομαστικοί κατάλογοι των σκαφών που διέθεταν σχετική άδεια το 1998 και 1999, οι οποίοι διαβιβάσθηκαν στην Επιτροπή, ελέγχθηκαν σε σχέση προς τα στοιχεία όσον αφορά το σύνολο των σκαφών που χρησιμοποίησαν ένα ή περισσότερα παρασυρόμενα απλάδια δίχτυα για κάθε ένα από τα έτη της αναφερόμενης περιόδου. Ο έλεγχος αυτός έδειξε ότι τηρήθηκε η σχετική διάταξη. Κατά συνέπεια, και με βάση το σύνολο των στοιχείων που διαθέτει η Επιτροπή, δενπάρχουν, κατά συνέπεια, στοιχεία που επιτρέπουν την εξαγωγή αντίθετων συμπερασμάτων.

Μετά τους ελέγχους που πραγματοποιήθηκαν δυνάμει του άρθρου 29 του κανονισμού (ΕΟΚ) αριθ. 2847/93 του Συμβουλίου της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική(2), και με βάση το σύνολο των στοιχείων πουποβάλλονται από τα ενδιαφερόμενα κράτη μέλη, η Επιτροπή προβαίνει επί του παρόντος στη σύνταξη έκθεσης για την εφαρμογή κοινοτικής νομοθεσίας όσον αφορά τη χρήση παρασυρόμενων διχτυών στον βορειοανατολικό Ατλαντικό και στη Μεσόγειο, η οποία θα διαβιβασθεί στα μέλη της επιτροπής αλιείας του Κοινοβουλίου μόλις περατωθεί.

(1) ΕΕ L 171 της 17.6.1998.

(2) ΕΕ L 261 της 20.10.1993.